Un experiment facut in trafic de o agentie de publicitate din Bucuresti demonstreaza ca doar frica ii invata pe soferi sa fie responsabili la volan.

Specialistii s-au folosit de o aplicatie extrem de cunoscuta, care arata in timp real ce se intampla in trafic, si au amplasat radare false. Practic, toti utilizatorii au fost atentionati mult mai des ca in drumul lor s-ar afla un echipaj de politie. In realitate a fost doar o capcana, care i-a fortat sa circule regulamentar. Potrivit statisticilor, Romania se afla pe locul al doilea in Uniune ca numar de morti in accidente rutiere.

Radarele false au fost inserate virtual pe o aplicatie folosita de multi soferi care pleaca la drum lung. Zonele alese au fost localitatile cunoscute drept puncte negre, unde frecvent se intampla accidente grave sau cu trafic aglomerat in perioada vacantei de Rusalii, cum sunt DN1, DN2 sau autostrazile.

Numai in judetul Ilfov, au fost setate sa apara radare false in 5 localitati, tranzitate de regula cu viteza de soferi. Si la intrarea pe Autostrada A1, soferii grabiti sa ajunga la mare au fost avertizati ca ar fi radare in zona. Acestia si-ar fi dat dat seama ca sunt false, doar daca le verificau. Odata ce apasau pe ele, era afisat un mesaj care nu apare la cele reale: "este bine sa mergi tot timpul cu viteza legala, nu doar cand vezi ca e radar."

Multi dintre soferi au redus viteza, asa cum fac de fiecare data la vederea unui echipaj de politie.

Altii le-au verificat si i-au atentionat si pe ceilalti ca sunt false.

Radarele de atentionare nu au putut fi sterse, asa cum se intampla cand un utilizator posteaza ceva fals. Administratorii retelei le-au mentinut valabile pana la incheierea vacantei.

Experimentul a starnit reactii diverse in randul soferilor.

"Ideea e buna pentru vitezomani"

"Asta poate fi un inceput cu radarele false ca doar asa ne putem educa, mai ales noi care suntem mai vitezi asa in trafic."

"Trebuie mai multa disciplina din partea soferilor. Degeaba pun radare false, ca daca nu le-am vazut eu, nu le-au vazut nici ceilalti."

Insa scopul a fost atins, spun initiatorii ideii, pentru ca soferii au mers prudent. Circulatia cu viteza este una dintre cauzele generatoare de accidente.

Potrivit politistilor, in minivacanta de Rusalii s-au inregsitrat 13 accidente, cu jumatate mai putin decat anul trecut. Cu toate acestea, tara ara noastra ocupa un loc fruntas in Europa, la numarul de morti din accidente rutiere. La un milion de locuitori se inregistreaza aproape 100 de morti, dublu fata de media Europeana, pe acelasi numar de locuitori. Suntem intrecuti doar de Bulgaria, iar la polul opus se afla Suedia si Marea Britanie.